== Ansættelse som udenrigsminister ==
Da han kom til København, var Schulin død. Det blev straks tilbudt ham at træde ind i dennes stilling; men han holdt sig for bunden ved et tilsagn, han havde givet [[Frederik Ludvig af Wales|prinsen af Wales]] om engang at overtage en ministerstilling i Hannover. Da imidlertid denne fyrste døde [[20. marts]] [[1751]], faldt hindringen bort, og han tiltrådte nu pladsen som udenrigsminister og den dermed forbundne ledelse af det [[tyske Kancelli]] ([[1. oktober]]). Samtidig blev han ([[14. maj]]) medlem af [[Konseillet]]. Allerede tidligere var han ([[24. november]] [[1736]]) blevet [[kammerherre]] og ([[5. juli]] [[1746]]) [[Dannebrogordenen|ridder af Dannebrog]], i hvilken anledning han valgte sig et [[valgsprog]], som hans liv ikke gjorde til skamme, nemlig ordene: "Integritas et rectum custodiant me" (Integritet og retsfølelse leder mig). [[Gehejmekonferensråd]]stitlen fik han [[28. oktober]] [[1749]].<ref name="Holm 158">[https://runeberg.org/dbl/2/0160.html Holm, s. 158]</ref>
Titler Samfund Historie Ledelse Foreninger Ledere